Колико је сати?

Тема дана био је - часовник, а циљ часова да ученици прошире знање о појму и врстама часовника, уз увежбавање коришћења часовника за одређивање времена.

У оквиру тематског дана ученици су на часовима српског и математике стекли основна знања о појму и врстама часовника и увежбавали његово коришћење у одређивању времена. На часовима музичке културе слушали су композицију ,,Игра сатова“, на физичком су играли игру Куцање сатова, а на ликовном самостално израђивали часовнике.

Дан смо започели часом српског језика. Ученици су имали за домаћи задатак да пронађу тестове о историјату часовника – текстове о воденим сатовима, пешчаном и сунчаном часовнику и часовнику од свећа, и презентовали их после решавања асоцијација.

Затим је уследило проналажење речи у реченицама које су везане за одређене врсте часовника:

Поскупе скуша. (пескуша); Топла жаба (плажа); Прелепе сакрила хаљине (песак).

(Горе сакривене речи и одгонетка ове загонетке асоцирају на водени часовник).

Посла вала преко главе (слава); Во сакупља сено (восак). (Горе скривене речи у реченици у асоцирају на часове од свећа).

Данка је моје име (дан); Ево тето плота (топлота); Светло стално сија (светлост).

(Горе скривене речи у реченицама асоцирају на сунчани сат.)

Ученици су на тај начин проширила знања о историјату часовника; увежбали технике читања и постављања питања на основу прочитаног, богатили речник и културу изражавања; подстицан је развој памћења и правилног расуђивања решавањем асоцијација и скривених речи у реченицама.

Затим смо наставили са израдом задатака из математике. Онда смо слушали композицију ,,Синкопирани сат“ коју је компоновао Лирој Андерсон, и композицију,,Игра сатова“ из опере Ђоконда коју је компоновао Амилкаре Понкијели.

На часу физичког и здравственог васпитања, после вежбе обликовања уследила је игра Куцање сатова.

На часу ликовне културе ученици су групно правили сат од отпадног материјала.

Приликом организације рад је усклађен с различитим способностима и знањима ученика у одељењу.